《打春牛歌三阕 其三》
清代·成鹫

彩鞭三尺五色丝，众手打牛牛负犁。方相前导蒙熊皮，长官后殿饶威仪。

玉骝蹀躞行且嘶，风轻紫陌扬旌旂。道旁观者谁与谁，八十老翁三岁儿。

众中熟视牛焉之，隙驹野马纷交驰。绕城三匝归乎来，慎勿近前官吏笞。

作者简介：成鹫（1637－1722），清朝初年广东肇庆鼎湖山庆云寺僧。又名光鹫，字迹删，号东樵山人。俗姓方，名觊恺，字麟趾，番禺（今属广东省）人。出身书香仕宦世家。其为人豪放倜傥，诗文亦卓厉痛快，尽去雕饰，颇有似庄子处。沈德潜誉为诗僧第一。作品有《楞严直说》十卷、《鼎湖山志》八卷、《咸陟堂集》四十三卷、《金刚直说》一卷、《老子直说》二卷、《庄子内篇注》一卷等。